Document ID: 32009D0511

TARYBOS SPRENDIMAS
2009 m. birželio 22 d.
dėl Europos bendrijos ir Jungtinių Arabų Emyratų susitarimo dėl tam tikrų oro susisiekimo aspektų sudarymo
(2009/511/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 80 straipsnio 2 dalį, kartu su jos 300 straipsnio 2 dalies pirmosios pastraipos pirmu sakiniu ir 300 straipsnio 3 dalies pirmąja pastraipa,
atsižvelgdama į Komisijos pasiūlymą,
atsižvelgdama į Europos Parlamento nuomonę (1),
kadangi:
(1)
2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl kai kurių galiojančių dvišalių susitarimų nuostatų pakeitimo susitarimo su Bendrija nuostatomis.
(2)
Komisija Bendrijos vardu, pagal Tarybos sprendimo, kuriuo Komisija įgaliojama pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimo su Bendrija nuostatomis, priede nustatytą tvarką ir nurodymus, baigė derybas su Jungtiniais Arabų Emyratais dėl susitarimo dėl tam tikrų oro susisiekimo aspektų (2).
(3)
Susitarimas Bendrijos vardu buvo pasirašytas 2007 m. lapkričio 30 d., atsižvelgiant į tai, kad jis gali būti sudarytas vėliau, pagal Tarybos sprendimą 2008/87/EB (3).
(4)
Susitarimas turėtų būti patvirtintas,
NUSPRENDĖ:
1 straipsnis
Bendrijos vardu patvirtinamas Europos bendrijos ir Jungtinių Arabų Emyratų susitarimas dėl tam tikrų oro susisiekimo aspektų.
2 straipsnis
Tarybos pirmininkas įgaliojamas paskirti asmenį (-is), įgaliotą (-us) pateikti Susitarimo 9 straipsnio 1 dalyje nurodytą pranešimą.
Priimta Liuksemburge 2009 m. birželio 22 d.

Labels: 8
18
15
5